Okresná prokuratúra Trenčín 
Bernolákova 2, 912 50 Trenčín 1

Sp. zn. : 2 Pv 937/12/3309	Trenčín, 6.2.2013
EEČ : 2-28-70-2013

U Z N E S E N I E

Trestná vec:	obvinený XXXXX 
Prečin:	nebezpečné prenasledovania podľa § 360a ods. 1  písm. c) Tr. zákona

Rozhodol: 	prokurátorka Okresnej prokuratúry Trenčín
Podľa § 215 odsek 1 písmeno e Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
trestné stíhanie obvineného XXXXX XXXXX, ktorý v období od 30.12.2011 do konca septembra 2012 prenasledoval poškodenú  XXXXX, trvale bytom Dolná Súča 792 tým spôsobom, že zasielal listy jej rodičom,  v ktorých im písal, že chce Eriku za svoju manželku, informoval na u nich na poškodenú  a následne ju prostredníctvom elektronickej komunikačnej služby www.facebook.com kontaktoval a zaslal  jej  približne 300 správ obsahom ktorých boli  rôzne sexuálne návrhy a popisy  sexuálnych praktík, ktoré chcel v budúcnosti praktizovať s XXXXX, ktorá reagovala zablokovaním si svojho facebookového účtu, nakoľko obvineného  nepoznala a nemala záujem s ním komunikovať, čo obvinený nerešpektoval a takýmto svojim konaním  obvinený  vzbudil u poškodenej obavu o jej zdravie a podstatným spôsobom zhoršil kvalitu jej  života
lebo obvinený nebol v čase činu pre nepríčetnosť trestne zodpovedný
Odôvodnenie:
Uznesením poverený príslušník Obvodného oddelenia PZ Nemšová ORP-1366/NE-TN-2012 zo dňa 11.10.2012  podľa § 199 ods. 1 Tr. poriadku začal trestné stíhanie a súčasne podľa § 206 ods. 1 Tr. poriadku vzniesol obvinenie XXXXX XXXXX pre prečin nebezpečné prenasledovanie podľa § 360a ods.1 písm. c) Tr. zákona na skutkovom základe uvedenom vo výrokovej časti predmetného uznesenia.
Po skončení skráteného vyšetrovania bol predložený spisový materiál ORP-1366/NE-TN-2012 na tunajšiu prokuratúru s návrhom na zastavenie trestného stíhania voči obvinenému.
 Zo  znaleckého posudku č. 11/2013 zo dňa 20.01.2013 ktorý bol vypracovaný  XXXXX a XXXXX, znalcami z odboru zdravotníctvo a farmácia, odvetvie psychiatria (liečba alkoholizmu a toxikománie, gerontopsychiatria),  je zrejmé, že obvinený XXXXX XXXXX trpí a v čase spáchania predmetnej trestnej činnosti trpel duševnou chorobou  v pravom zmysle slova t.j. psychózou. Jedná sa o schizoafektívnu  porucha, čo je  duševné ochorenie, ktoré sa prejavuje súčasným výskytom príznakov z okruhu schizofrenného  a z okruhu afektívneho. Konanie obvineného v čase spáchania skutku bolo chorobne motivované v dôsledku schizoafektívnej psychózy, ktorá chorobne narušovala jeho vnímanie, myslenie a konanie. V dôsledku duševnej choroby nevedel rozpoznať protiprávnosť svojho konania  pre spoločnosť a toto svoje konanie nemohol ovládať.
Podľa § 23 Tr. zákona, kto pre duševnú poruchu v čase spáchania činu inak trestného nemohol rozpoznať jeho protiprávnosť alebo ovládať svoje konanie, nie je za tento čin trestne zodpovedný, ak tento zákon neustanovuje inak.
Podľa § 215 ods. 1 písm. e) Tr. poriadku, prokurátor zastaví trestné stíhanie, ak obvinený nebol v čase činu pre nepríčetnosť trestne zodpovedný.
	Vzhľadom k uvedenému bolo potrebné rozhodnúť tak, ako je uvedené vo výrokovej časti tohto uznesenia.    

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Katarína Minarovičová
prokurátorka